CELEX: 32019D0213(02)
Language: lt
Date: 2019-02-06 00:00:00
Title: 2019 m. vasario 6 d. Komisijos įgyvendinimo sprendimas dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje (Vallegarcía (SKVN))

13.2.2019   
               
               
                  LT
               
               
                  Europos Sąjungos oficialusis leidinys
               
               
                  C 57/10
               
            
         KOMISIJOS ĮGYVENDINIMO SPRENDIMAS
         2019 m. vasario 6 d.
         dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje
         
         (Vallegarcía (SKVN))
         (2019/C 57/09)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 dalį,
         kadangi:
         
                     (1)
                  
                  
                     Ispanija pateikė paraišką dėl pavadinimo „Vallegarcía“ apsaugos pagal Reglamento (ES) Nr. 1308/2013 II dalies II antraštinės dalies I skyriaus 2 skirsnį;
                  
               
                     (2)
                  
                  
                     Komisija išnagrinėjo tą paraišką pagal Reglamento (ES) Nr. 1308/2013 97 straipsnio 2 dalį ir padarė išvadą, kad ji atitinka to reglamento 93–96 straipsniuose, 97 straipsnio 1 dalyje ir 100–102 straipsniuose nustatytas sąlygas;
                  
               
                     (3)
                  
                  
                     siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimą, Europos Sąjungos oficialiajame leidinyje reikia paskelbti minėto reglamento 94 straipsnio 1 dalies d punkte nurodytą bendrąjį dokumentą ir nuorodą į produkto specifikaciją, paskelbtą vykstant išankstinei nacionalinei paraiškos dėl pavadinimo „Vallegarcía“ apsaugos nagrinėjimo procedūrai,
                  
               NUSPRENDĖ:
         
            Vienintelis straipsnis
            Pagal Reglamento (ES) Nr. 1308/2013 94 straipsnio 1 dalies d punktą parengtas bendrasis dokumentas ir nuoroda į paskelbtą produkto „Vallegarcía“ (SKVN) specifikaciją pateikiami šio sprendimo priede.
            Remiantis Reglamento (ES) Nr. 1308/2013 98 straipsniu, per du mėnesius nuo šio sprendimo paskelbimo Europos Sąjungos oficialiajame leidinyje galima paprieštarauti šio straipsnio pirmoje pastraipoje nurodyto pavadinimo apsaugai.
         
         
            Priimta Briuselyje 2019 m. vasario 6 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            BENDRASIS DOKUMENTAS
            
               VALLEGARCÍA
            
            
               PDO-ES-02085
            
            
               Paraiškos data: 2015 4 13
            
            1.   Registruojamas (-i) pavadinimas (-ai)
            
            Vallegarcía
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  4.   Vyno (-ų) aprašymas
            
            
               
                  Baltasis vynas
               
            
            Ryškiai geltonos spalvos baltasis vynas su vidutinio intensyvumo kaulavaisių, tropinių vaisių ir baltųjų gėlių aromatu. Jį lydi aromatinių prieskonių – levandos ir rozmarino aromatas ir skrebučių poskonis. Švelnaus poveikio, tirštas, ne itin stipraus, šviežio ir malonaus skonio. Malonus gomurio vidurį veikiantis skonis su kaulavaisių aromatu ir kartoku skrebučių poskoniu.
            Didžiausios visuminės alkoholio koncentracijos vertė neviršija atitinkamuose ES teisės aktuose nustatytų ribų.
            Bendrosios analitinės savybės
            
                        Didžiausia visuminė alkoholio koncentracija (tūrio %)
                     
                     
                         
                     
                  
                        Mažiausia faktinė alkoholio koncentracija (tūrio %)
                     
                     
                        12,5 
                     
                  
                        Mažiausias bendras rūgščių kiekis
                     
                     
                        4,1  g/l vyno rūgšties
                     
                  
                        Didžiausias lakiųjų rūgščių kiekis (miliekvivalentais viename litre)
                     
                     
                        12,5 
                     
                  
                        Didžiausias bendras sieros dioksido kiekis (miligramais viename litre)
                     
                     
                        160
                     
                  
               
                  Raudonasis vynas
               
            
            Aiškios ryškiai raudonos spalvos raudonasis vynas, kurio pakraščiai taurėje yra tamsiai raudonos arba granato spalvos. Vidutiniškai stiprūs raudonųjų vaisių, Viduržemio pajūrio krūmynų ir mineralų aromatai, kartais su balzaminiu levandos prieskoniu ir sudegusios medienos aromatu. Išbaigtas, lengvas gerti, subalansuotas, rūgštokas.
            Didžiausios visuminės alkoholio koncentracijos vertė neviršija atitinkamuose ES teisės aktuose nustatytų ribų.
            Bendrosios analitinės savybės
            
                        Didžiausia visuminė alkoholio koncentracija (tūrio %)
                     
                     
                         
                     
                  
                        Mažiausia faktinė alkoholio koncentracija (tūrio %)
                     
                     
                        12
                     
                  
                        Mažiausias bendras rūgščių kiekis
                     
                     
                        4,2  g/l vyno rūgšties
                     
                  
                        Didžiausias lakiųjų rūgščių kiekis (miliekvivalentais viename litre)
                     
                     
                        20
                     
                  
                        Didžiausias bendras sieros dioksido kiekis (miligramais viename litre)
                     
                     
                        150
                     
                  5.   Vyno gamybos metodai
            
            a.   
                  Pagrindiniai vynininkystės metodai
               
            
            
               Pasėlių valdymo praktika
            
            Vynuogės skinamos tik rankomis ir dedamos į dėžes. Pirmiausia nuskintos vynuogių kekės rūšiuojamos vynuogynuose, o vėliau – ant vyno gamyklos vynuogių iškrovimo patalpoje esančio išrūšiavimo stalo.
            
               Vyno gamybos procesui taikomi apribojimai
            
            Kadangi pristatytos vynuogės suberiamos šiek tiek aukščiau nei viršutinė rezervuaro anga, vamzdžiuose nesusidaro slėgis ir vynuogės patiria ne tokį agresyvų poveikį.
            Apdirbama vynuogių masė nustumiama į vamzdinį šilumokaitį, kuriame sumažinama jos temperatūra. Atitinkamai rezervuarai tam tikrą laiką (jo trukmę nustato vyndariai) laikomi vėsioje temperatūroje. Dėl šio prieš fermentaciją vykdomo maceravimo visi vynuogėse esantys aromatai ekstrahuojami į vandeninį tirpalą ir stabilizuojama to tirpalo spalvą.
            Po maceravimo proceso baltosios vynuogės sutraiškomos, o gauta misa paliekama nusistovėti, kol pasiekiamas atitinkamas 400–800 nefelometrinių drumstumo vienetų (NDV) drumstumas. Prasidėjus fermentacijai, kaitoma misos dalis perpilama į naujas prancūziško ąžuolo statines, kuriame ji paliekama fermentuotis ir brandinama ant nuosėdų keturis–šešis mėnesius. Baltųjų ir raudonųjų vynų alkoholinei fermentacijai naudojamos tiek natūralios, tiek ir sukultūrintos mielės. Baltųjų vynų fermentacija vykdoma žemoje temperatūroje: nuo 15 °C iki 26 °C. Taip pat reikia atsižvelgti į statinėse fermentuojamos misos proporciją. Raudonųjų vynų fermentacija vykdoma 15 °C–30 °C temperatūroje. Nors apdirbimo rezervuare ir maceravimo laikas priklauso nuo vyndarių komandos techninių įvertinimų, jis paprastai trunka 7–28 dienas.
            Raudonųjų vynų pirminis filtravimas atliekamas rankiniu būdu. Išspaudos gravitacinės jėgos pagalba (nenaudojant siurblių), nugramzdinamos į pneumatinį slėgtuvą ir perkeliamos į panaudotas statines, kur laikomos iki ragavimo. Išgavus visų rūšių vyną, tiek iš natūraliai susidariusių, tiek ir spaudimo būdu gautų sulčių, ir pasibaigus pienarūgštės fermentacijai, visus vynus degustuoja vynininkystės komitetas, po to paruošiami įvairūs vyno mišiniai. Tada vynai brandinami prancūziško ąžuolo statinėse.
            Iki pateikimo rinkai vynai skirtingą laiko tarpą brandinami buteliuose.
            b.   
                  Didžiausia išeiga
               
            
            
               „Viognier“ veislė
            
            11 500 kg vynuogių iš hektaro
            75 hektolitrai iš hektaro
            
               „Syrah“ veislė
            
            9 250 kg vynuogių iš hektaro
            60 hektolitrai iš hektaro
            
               „Merlot“ veislė
            
            8 500 kg vynuogių iš hektaro
            55 hektolitrai iš hektaro
            
               „Cabernet Sauvignon“ veislė
            
            8 500 kg vynuogių iš hektaro
            55 hektolitrai iš hektaro
            
               „Cabernet Franc“ veislė
            
            11 500 kg vynuogių iš hektaro
            75 hektolitrai iš hektaro
            
               „Petit Verdot“ veislė
            
            14 600 kg vynuogių iš hektaro
            95 hektolitrai iš hektaro
            6.   Nustatytų ribų geografinė vietovė
            
            Geografinė vietovė – Siudad Realio provincijos Retuertos del Buljakės savivaldybės 9 zonos 448 kadastrinis sklypas. Jos plotas – 1 521 hektarai.
            7.   Pagrindinė (-s) vyninių vynuogių veislė (-ės)
            
            
                         
                     
                     
                        „Cabernet Sauvignon“
                     
                  
                         
                     
                     
                        „Syrah“
                     
                  
                         
                     
                     
                        „Viognier“
                     
                  8.   Ryšio (-ių) apibūdinimas
            
            
               Aplinka (gamtiniai ir žmogiškieji veiksniai):
            
            
                        a)
                     
                     
                        „Vallegarcia“ taip pat yra slėnio su specialiu geologiniu substratu, žinomu kaip „Raña del Fresno“, pavadinimas. Šiam slėniui būdingi ypatingi dirvožemio dariniai. Todėl šioje vietovėje auginamos vynuogės pasižymi keliomis unikaliomis savybėmis (intensyviu skoniu, aromatine kokybe ir ilgai ant gomurio išsilaikančiu skoniu). Be to, palyginti su panašiose klimato srityse esančiomis vietovėmis, Valegarsijos dirvožemio didelis rūgštingumas ir žemas pH yra neįprasti. Valegarsija – teritorija vynuogynų, pasodintų dirvožemyje, kurio edafologinė klasifikacija, palyginti su kitais Kastilijos-La Mančos vynuogynais, yra unikali. Kastilijos-La Mančos universiteto (UCLM) mokslinių tyrimų projekte pavadinimu „Wine-growing soils in Castile-La Mancha: influence on the composition of the grape“ studijuoti Valegarsijos dirvožemio profiliai remiantis dirvožemio taksonomija, buvo klasifikuojami kaip tipiniai rūgštiniai dirvožemiai (Palexerult) (Soil Survey Staff, 2006 m.), o „raña“ dirvožemiams būdingos raudonmolio dirvožemio rūšys (Vidal et al., 2004 m.). Iš mokslinių tyrimų projekte nagrinėtų vynmedžių auginimo dirvožemių tai rūšiai priklauso tik trijų profilių Valegarsijos dirvožemiai. Pagal Maisto ir žemės ūkio organizacijos 2007 m. klasifikavimo sistemą trys UCLM ataskaitoje nagrinėti profiliai – P1, P2 ir P3 – buvo klasifikuojami atitinkamai kaip geležies ir chromo kutaninis alisolis, geležies skeletiškas kutaninis alisolis ir geležies skeletiškas kutaninis alisolis.
                        Be to, didelį dirvožemio rūgštingumą rodo vynų pH lygis ir gomuriu juntamas subalansuotas jų skonis.
                        Mažas kalcio kiekis ir didelis silicio, geležies ir aliuminio kiekis yra visiškai nebūdingi Kastilijos-La Mančos vynuogių auginimo dirvožemiui. Šį pH lygį įdomu palyginti su vietovės klinčių dirvožemio (toks dirvožemis paprastai naudojamas vynmedžiams auginti), pH lygiu. Remiantis Amorós et al. (2012 m.) duomenimis, Valegarsijos dirvožemyje esantis kalcio kiekis labai skiriasi nuo kiekio, kuris paprastai randamas klinčių dirvožemio viršutiniuose sluoksniuose (10,4 g/kg palyginti su 230 g/kg-1). Ir priešingai – silikono (345,9 g/kg-1) ir geležies (26,5 g/kg-1) kiekis yra gerokai didesnis nustatytų ribų vietovės dirvožemyje nei Kastilijos-La Mančos vynuogynais apsodintuose klinčių dirvožemiuose (atitinkamai 127,5 ir 16,65 g/kg-1). Viršutiniame klinčių dirvožemio sluoksnyje randama maždaug 33,4 g/kg-1 aliuminio, tuo tarpu Valegarsijos dirvožemyje jo yra 57,8 g/kg-1. Valegarsijos vynai pasižymi tuo, kad jų vynmedžių dirvožemyje yra mažai kalcio ir tai vynams suteikia kitokias nei Kastilijos-La Mančos vynų savybes.
                        Atkreiptinas dėmesys į tai, kad Valegarsijos dirvožemyje randamas aukštesnis nei vidutinis (atitinkamai 83,5, 44,5 ir 36,5 mg/kg-1) žemėje retai pasitaikančių elementų (cerio, lantano ir neodimio) kiekis, palyginti su regione randamu vidutiniu kiekiu (atitinkamai 57,7, 23,5 ir 21,6 mg/kg-1), o pasaulyje vidutiniškai atitinkamai 55, 35,5 ir 30,5 mg/kg-1 kiekiu. Apskritai šių elementų koncentracija rūgštinėje dirvoje yra didesnė nei klinčių dirvožemyje (Amorós et al, 2012 m.).
                     
                  
                        b)
                     
                     
                        Bulakės upės ir ją maitinančių srovių, esančių aplink nustatytų ribų geografinę vietovę, poveikis, taip pat slėnių gaiva ir kalnų teikiama užuovėja nuo šiaurinių vėjų sukuria vynuogynui žiemos ir vasaros ekstremalias sąlygas sušvelninantį mikroklimatą. Šios sąlygos leidžia vynuogėms tinkamai nokti ir sunokti.
                     
                  
                        c)
                     
                     
                        Dėl didelio dienos ir nakties temperatūrų skirtumo, kuris susidaro dėl to, kad Valegarsija yra aukščiau jūros lygio, taip pat dėl joje būdingo didesnio nei kitose regiono dalyse kritulių kiekio vynuogės įgyja puikią rūgštiną struktūrą, dėl ko vynas tampa labiau tinkamu brandinimui tiek statinėje, tiek butelyje.
                     
                  
               Vyno apibūdinimas
            
            Valegarsijos vynai pasižymi maloniu, bet ne itin stipriu skoniu. Jie taip pat yra puikios rūgštinės struktūros, dėl kurios jų skonis gali tobulėti ir puikiai išsilaikyti bėgant laikui. Jie gali pasiekti aukštesnių nei 50 mekv/l polifenolinių verčių, o jų spalvinis intensyvumas gali viršyti 12 absorbcijos vienetų.
            Vynų intensyvumą ir aromatinę kokybę nulemia intensyvus Viduržemio jūros regiono krūmynų (švytrūno, viržio) ir balzaminis (tymo, rozmarino, levandos) aromatas, taip pat didelis mineralų (juodojo skalūno, kvarcito) kiekis. Vynai gerklėje palieka kartų, tačiau skonį prailginantį poskonį.
            
               Ryšys:
            
            Didelis nustatytų ribų geografinės vietovės dirvožemių rūgštingumas ir žemas pH taip pat yra neįprasti. Dėl šio derinio vynai gerklėje palieka kartų, tačiau skonį prailginantį poskonį.
            Slėnių gaiva ir kalnų teikiama užuovėja nuo šiaurinių vėjų sušvelnina klimato poveikį ir padeda pagaminti švelnų ir ne itin stipraus skonio vyną. Dėl nustatytų ribų vietovės išsidėstymo virš jūros lygio susidaro didelis dienos ir nakties temperatūrų skirtumas, taip pat dažnai lyja – tai padeda vynuogėms įgyti puikią rūgštinę struktūrą, dėl kurios vynų polifenolių savybės viršija 50 mekv/l, o spalvos intensyvumas – 12 absorbcijos vienetų.
            Nepaisant to, kad nustatytų ribų geografinė vietovę supa „Castilla“ SGN vietovė, ji pasižymi iš esmės kitomis savybėmis nei kaimyninė nustatytų ribų geografinė vietovė dėl šių priežasčių:
            
               Gamtiniai veiksniai
            
            „Raña“ tipo dirvožemio geologinis substratas pasižymi dideliu rūgštingumu ir žemu pH lygiu, taip pat gausiu kritulių kiekiu, o kalnų teikiama užuovėja nuo šiaurinių vėjų sukuria mikroklimatą, kuris labai skiriasi nuo kaimyninės teritorijos.
            Dėl to, kad Valegarsijoje viršutinio dirvožemio sluoksnio ir podirvio pH yra labai nevienodas, įskaitant didžiausią 4,1 balų pokytį 2 profilio dirvožemyje (8,9pH Ap dirvožemyje ir 4,8pH Btg1 dirvožemyje), taip pat dėl mažo kalciaus kiekio, bet didelio silicio, geležies ir aliuminio ir retai žemėje randamų elementų kiekio, ši teritorija skiriasi nuo likusios Kastilijos-La Mančos.
            
               Žmogiškieji veiksniai
            
            Ryškiausi „Vallegarcía“ vynų ir kaimyninėse teritorijose gaminamų vynų, kurie saugomi „Castilla“ SGN, gamybos metodų skirtumai yra šie:
            
                         
                     
                     
                        „Castilla“ SGN
                     
                     
                        „Vallegarcía“
                     
                     
                        Skirtumai
                     
                  
                        Baltieji vynai
                     
                     
                        ≥9 tūrio proc.
                     
                     
                        ≥12 tūrio proc.
                     
                     
                        Didesnis alkoholio kiekis
                     
                  
                        Raudonieji vynai:
                     
                     
                        ≥10 tūrio proc.
                     
                     
                        ≥12 tūrio proc.
                     
                     
                        Didesnis alkoholio kiekis
                     
                  
                        Raudonieji vynai:
                     
                     
                        ≤18 mekv/l
                     
                     
                        ≤20 mekv/l
                     
                     
                        Didesnis lakiųjų rūgščių kiekis
                     
                  
                        Baltieji vynai
                     
                     
                        ≤16 000  kg/ha
                     
                     
                        ≤11 500  kg/ha
                     
                     
                        Mažesnė išeiga iš hektaro
                     
                  
                        Raudonieji vynai:
                     
                     
                        ≤16 000  kg/ha
                     
                     
                        ≤14 600  kg/ha
                     
                     
                        Mažesnė išeiga iš hektaro
                     
                  
                         
                     
                     
                         
                     
                     
                        ≤50 mekv/l
                     
                     
                        Daugiau polifenolių
                     
                  
                         
                     
                     
                         
                     
                     
                        >12 AU
                     
                     
                        Intensyvesnė spalva
                     
                  Vietovės geografinės ribos nustatytos remiantis jos aplinka („Raña“ tipo dirvožemio geologiniu substratu, pasižyminčiu dideliu rūgštingumu ir žemu pH lygiu, taip pat kalnų teikiama apsauga). Vietovėje yra tik viena vyno gamybos įmonė, kuri priklauso pareiškėjui.
            Reikėtų atkreipti dėmesį į tai, kad nustatyta geografinė vietovė apima 1 521 hektarų plotą ir jame yra tik pareiškėjo pasodinti vynmedžiai ir jam priklausanti vyno gamybos įmonė.
            Be to, kiti gamintojai, jei jie ateityje įsisteigtų nustatytoje vietovėje, galėtų naudoti registruotą pavadinimą, jei atitiktų specifikacijoje nustatytas sąlygas. Šis scenarijus yra visiškai tikėtinas, nes nustatyta vietovė apima 1 521 hektarų plotą, taigi, joje yra vietos kitoms vyno gamybos įmonėms.
            9.   Kitos pagrindinės sąlygos
            
            
               Teisinė sistema
            
            Nustatyta nacionalinės teisės aktuose.
            
               Kitų sąlygų tipas
            
            Pakavimas nustatytoje geografinėje vietovėje.
            
               Sąlygos aprašymas
            
            Vynai turi būti išpilstyti gamybos vietovėje, nes visais atvejais gamybos procesas baigiasi antruoju brandinimo butelyje laikotarpiu. Šiuo laikotarpiu vyksta redukcijos procesas, per kurį pagerinama vynų kokybė ir sušvelninamas jų skonis. Vynai tampa tinkami vartoti, kai įgyja kiekvienos rūšies vynui specifikacijoje nurodytas organoleptines savybes.
            
               Nuoroda į produkto specifikaciją
            
            http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_Vallegarcia_20180719.pdf